kardosdrur/scandi-wiki huggingface dataset:
Traktaten i Konstantinopel (1897)

Traktaten i Konstantinopel var en traktat mellem det Osmanniske Rige og Grækenland, som blev underskrevet den 4. december 1897 efter den Græsk-tyrkiske krig (1897).

Baggrund 
Øen Kreta var en del af det Osmanniske Rige, men havde et flertal af kristne, som flere gange havde gjort oprør for at blive sluttet til Grækenland. Under et sådant oprør i 1897 blev græske tropper den 2. februar 1897 landsat på øen for at annektere den. Dette førte til krig mellem det Osmanniske Rigeog Grækenland – en krig, som varede i 30 dage. Krigen blev udkæmpet i Thessalien og i Epeiros. I Thessalien besejrede den overlegne osmanniske hær under kommando af Edhem Pasha grækerne og erobrede et stort område. Grækenland bad om fred og stormagterne greb ind og tvang osmannerne til at tilbagelevere de områder, som de havde besat i krigen.

Traktaten 
Fredsforhandlingerne begyndte den 21. oktober og traktaten blev underskrevet den 4. december. Fredsbetingelserne var:

 Thessalien, som var blevet besat af osmanniske styrker, skulle tilbageleveres til Grækenland med mindre ændringer af grænsedragningen.
 Grækenland lovede at betale store krigsskadeerstatninger.
 Osmannerne skulle først trække sig tilbage når krigsskadeserstatningerne var betalt
 Osmannerne lovede at give Kreta status af autonomt område under osmannisk overherredømme.

Efterspil 
Selv om den osmanniske hær havde vundet på slagmarken fik det Osmanniske Rige ikke glæde af sejren. Suveræniteten over Kreta viste sig at være helt igennem betydningsløs, og i 1908 sluttede Kreta sig unilateralt til Grækenland. Dette blev formelt anerkendt efter Balkankrigene, med Kretas indlemmelse i Grækenland den 1. december 1913. Ved en udveksling af befolkningsgrupper blev den muslimske befolkningsgruppe på Kreta udvekslet med grækere i Tyrkiet i 1923.

Referencer 

Begivenheder i 1897
Fredsaftaler
Grækenlands historie
Tyrkiets historie
Henry Salomonsen

Henry "Salle" Salomonsen (5. december 1925 København - 7. januar 2006 på  Amager), var en dansk  fodboldspiller som vandt DM med B.93 i 1946, hvor han spillede 154 kampe og scorede 18 mål i perioden 1945-1957.

Henry Salomonsen begyndte som ungdomsspiller i B.93 og kom på 1. holdet som 20-årig. Han var med da klubben vandt DM-guld i sæsonen 1945/1946 og da klubben i 1953 vandt den sidste KBU-pokalturnering. Som 32-årig skiftede han til Fremad Amager, hvor han virkede i næsten 50 år.  

Henry Salomonsen deltog i mange år i indendørsstævner med "Stjerneholdet", bestående af bl.a. Per Henriksen (Frem), Dirch Passer (B.93) og Flemming Nielsen (B.93/AB). 

Henry Salomonsen søn Jørgen Salomonsen spillede 255 kampe for Fremad Amager.

Eksterne henvisninger
B93s spillerprofiler

Fodboldspillere fra Danmark
Fodboldspillere fra B.93
Fodboldspillere fra Fremad Amager
Personer fra København
Anatol Vieru

Anatol Vieru (født 8. juni 1926 i Iasi - død 8. oktober 1998 i Bukarest Rumænien) var en rumænsk komponist,musikteoretiker og lærer af jødisk afstamning.

Vieru hører til det 20. århundredes mest betydningsfulde rumænske komponister. Han har skrevet 7 symfonier, 3 operaer, 8 strygerkvartetter, Kammermusik og orkesterværker.

Han blev undervist af Aram Khatjaturian, og modtog Herder Prisen i 1986.

Udvalgte værker 

 Symfoni nr. 1 "(Ode til Stilhed)" (1967) - for orkester
 Symfoni nr. 2 (1973) - for orkester
 Symfoni nr. 3 "(Jordskælv)" (1978) - for orkester
 Symfoni nr. 4 (1982) - for orkester
 Symfoni nr. 5 "(M. Eminescu)" (1984-1985) - for orkester
 Symfoni nr. 6 "(Exodus)" (1989) - for orkester
 Symfoni nr. 7 "(Året for den stille sol)" (1992) - for orkester
 "(Iona)" (1976) - opera
 "(Kalkenes fest)" (1981) - opera
 "(Tema og variationer)" (1983) - opera
 8 strygerkvartetter (1955-1991)

Kilde 
 Om Anatol Vieru på musicweb-international.com
 Om Anatol Vieru

Komponister fra Rumænien
Jøder
Personer fra Iași
Fedafjorden Bro

Fedafjorden bro er en hængebro over Fedafjorden i Kvinesdal kommune i Agder fylke i Norge. Den er 566 m lang og har et hovedspænd på 331 m og en gennemsejlingshøjde på 50 meter. Broen er en del af et  vejprojekt på E39 mellem Flekkefjord og Lyngdal som blev åbnet den 30. august 2006.

Der er otte broer projektet, hvor Fedafjorden bro er den længste. Der er også syv tunneler med en samlet længde på 7,5 km. De nye vejanlæg har forkortet rejsetiden mellem Stavanger og Kristiansand med ca. 20 minutter. Projektet er en del af det som omtales som Listerpakken.

Om projektet – Listerpakken 
Projektet blev vedtaget i Stortinget i juni 2002. Det består af ni små og store udbygningsprojekter i Listerregionen i Vest-Agder. Det skal finansieres delvis med bompenge og offentlige midler. Projektet har en omkostningsramme på 1.624 millioner kroner (2002-kr.). E39 Lyngdal–Flekkefjord er prøveprojekt for «Offentlig Privat Samarbeid» (OPS). Byggestart i 2004 på E39 Handeland–Feda (byggedel i OPS-prosjektet) og Riksvei 43.

Eksterne kilder og henvisninger 

 Billeder og beskrivelse af byggeriet 
 Billede af broen set fra sydvest. 
 Billede af broen set fra nordvest med nordindkørslen til Teistedalstunnelen i baggrunden. 
 Billede af broen set fra sydøst med sydøstindkørslen til Fedaheitunnelen i baggrunden. 

Hængebroer
Broer i Agder
Agders geografi
Stenkoncilet

Stenkoncilet er en fransk film fra 2006.

Synopsis 
Laura Siprien (Monica Bellucci) er bange for, at hun er ved at miste forstanden. Mareridt og hallucinationer gør hende bange for, hvem hendes søn Liu-San virkelig er. Hvor kommer han fra? Og hvorfor har han pludselig et mystisk mærke på sit bryst. Snart går det op for Laura, at onde kræfter efterstræber hendes søn. Men hvem og hvorfor?

Medvirkende 
 Monica Bellucci – Laura
 Catherine Deneuve – Sybille
 Moritz Bleibtreu – Serguei
 Sami Bouajila – Lucas
 Elsa Zylberstein – Clarisse
 Nicolas Thau – Liu-San

Ekstern henvisning 
 

Franske film fra 2006
Film instrueret af Guillaume Nicloux
Arne Petersen

Arne Petersen (født 28. december 1924 i København) var en dansk fodboldspiller, som vandt DM med B.93 i 1946, hvor han som angriber spillede 96 kampe og scorede 12 mål i perioden 1943-1952.

Arne Petersen debuterede for B.93 i en kamp mod AB den 10. oktober 1943. Tyskerne havde i oktober og november 1943 indført forbud mod tilskuere til kampene, så Idrætsparken var tom.
Han var med til at vinde klubbens seneste DM-titel i 1946.

Eksterne henvisninger
B93s spillerprofiler

Fodboldspillere fra Danmark
Fodboldspillere fra B.93
Personer fra København
Listerregionen

Listerregionen er et begreb som bruges om kommunerne Farsund, Flekkefjord, Hægebostad, Kvinesdal, Lyngdal og Sirdal i Agder fylke i Norge. Kommunerne samarbejder blandt andet om kultur, trafik, uddannelse, erhvervsliv og turisme.

Eksterne kilder og henvisninger
 Lister.no 

Agders geografi
Regioner
Helmut Nielsen

Helmut "Denger’" Nielsen, (20. november 1919 på Østerbro i København-14. november 2005 på Nørrebro i København), var en dansk fodboldspiller som vandt DM med B.93 i 1942 og 1946.

Helmut Nielsen var den tredje ældste af fem fodboldspillende brødre. Familien boede i Brumleby, der stødte op til B.93s tidligere fodboldbaner, hvor nu Parken er beliggende. Han blev den af brødrene som fik flest kampe på B.93s divisionshold, nemlig 217 og scorede 121 mål i perioden 1939-1954. Han spillede to U-landskampe i 1947).
Han var med til at sikre klubben sine to seneste DM-titler, i 1942 som centerforward og 1946 som venstre wing. Han var væk fra fodbolden med skader flere gange, bl.a. med et alvorligt benbrud i 1951. 

Hans bror Svend spillede 139 kampe for klubben i perioden 1947-1961 og spillede 13 A-landskampe. 
To andre af brødrene, Henry og Arno, blev som Svend landsholdsspillere og spillede henholdsvis seks og to landskampe. Den sidste bror Bent kom som de fire andre brødre på B.93’s 1. hold. Sammenlagt har de fem brødre spillet 658 kampe og scoret 230 mål for klubben.

Eksterne henvisninger
B93s spillerprofiler

Fodboldspillere fra Danmark
Fodboldspillere fra B.93
Personer fra Østerbro
Frankrigs senat

Frankrigs senat er andetkammeret i det franske politiske system. Senatet er består af 348 senatorer og er oprettet i 1795. Det holder til i Palais du Luxembourg i Paris.

Historie 
Senatet blev oprettet i 1795 under navnet "Conseil des Anciens", dvs ældrerådet, i henhold til konstitutionen af 1795.

Opgaver 
Senatet har to hovedopgaver:

 at konstituere regeringen sammen med Assemblée Nationale
 at udøve kontrol med regeringen

Kontrollen med regeringen udøves gennem spørgsmål, debatter og undersøgelser som senatorerne iværksætter.

Senatorerne 
Senatorerne vælges for en periode af 6 år. Og det er sådan, at der er to "grupper" senatorer, der vælges forskudt i forhold til hinanden. Der er således valg til senatet hvert 3. år. Valgbarhedsalderen er 24 år.

Valg 
Der er som sagt 348 senatorer, de er valgt i alle egne af Frankrig, herunder de oversøiske dele af landet. De vælges af 150.000 valgmænd. Valgmændene er:
 Medlemmer af Assemblée Nationale
 Rådsmedlemmer i regionalrådene
 Rådsmedlemmer i departementsrådene
 Delgerede fra kommunalrådene
 Repræsentanter for franskmænd i udlandet

Sammensætning 

Efter valget 25. september 2011 er senatet sammensat således:

Ekstern henvisning

Kilder 

Senat
Parlamenter
Etableret i 1795
Luftcitat

Et luftcitat eller et fingercitat (fra eng. air quotes ("luft-citationstegn")) er en gestus for citationstegn, som angives i luften med fingrene under samtale. Dette gøres som regel ved, at hænderne holdes i skulderlængde fra hinanden og i øjenhøjde af den talende person, med bevægelse af pege- og langefingrene før og efter det som citeres. Det luftciterede udgøres som oftest af meget korte sætninger bestående af få ord, selvom meget længere sætninger kan benyttes for at opnå en komisk effekt.

Denne gestus blev rutinemæssigt benyttet i tv-showet Celebrity Charades fra 1979, som et standardsignal for citering. Trenden med luftcitering blev meget populær i 1990'erne, noget som af mange tilskrives Steve Martin, som ofte benyttedes dem med overdreven vægt i hans stand-up shows.

Kildehenvisninger 

 
Kropssprog
Blackridge

Blackridge (Black Ridge), er et bjerg ved Sondrestrom Air Base, nu Kangerlussuaq. Blackridge er et Ravnebjerg med meget stejle skrænter der kræver 4-hjuls trukne køretøjer for at komme op. På Blackridge lå i sin tid USAFs kontroltårns sender og modtager side, samt en TACAN.
Hvad der findes af moderne elektronisk kommunikationsudstyr på Blackride nu 2012, vides ikke, da USAF har forladt stedet 1992.

Se også 
 Sondrestrom AB Greenland

Bjerge og fjelde i Grønland
Qeqqata Kommune
Spildopsamling

Spildopsamling eller lageradministration (sjældnere hukommelsesindsamling, engelsk garbage collection) er indenfor datalogi en form for automatisk hukommelsesstyring.

Spildopsamleren forsøger at genindsamle hukommelse der optages af objekter, som ikke længere anvendes af programmet. Hukommelsesindsamling blev opfundet af John McCarthy omkring 1959 som løsning på problemer i Lisp.

Spildopsamling betegnes ofte som det modsatte af manuel spildopsamling, som kræver at programmøren specificerer objekter der skal deallokaliseres og returneres til hukommelsesstyringen.

Referencer 

Hukommelseshåndtering
Konstantīns Pēkšēns

Konstantīns Pēkšēns (født 3. marts 1859 i Mazsalacas pagasts, Guvernement Livland, død 23. juni 1928 i Bad Kissingen, Tyskland) var en af de mest fremtrædende lettiske arkitekter gennem tiderne. Efter Jānis Baumanis er han indbegrebet af den anden generation af lettiske arkitekter. Mange lettiske byer sætter en ære i bygninger tegnet af Pēkšēns, men Riga alene kan prale af mere end 250 etagebygninger i mursten og et stort antal træhuse opført efter hans tegninger.

Karriere 
Pēkšēns blev født på Nuķi-godset i nærheden af Mazsalaca, men i 1896 flyttede familien til Riga. I 1875 begyndte Pēkšēns studier ved Rigas Polytekniske Institut – først i den tekniske afdeling, men fra 1880 i Institut for Arkitektur. Han tog aktivt del i de studerendes samfundsliv, og var stiftende medlem af Selonija, et broderskab af lettiske studerende, og han deltog meget i sport. Han dimiterede fra instituttet i 1885 og brugte en del tid på at arbejde for Jānis Baumanis' arkitektkontor, og i 1886 åbnede Pēkšēns sin egen praksis. I 1889 var han blandt dem, der genetableret Rigas Arkitektforening, der var gået i opløsning tidligere. Pēkšēns sad også i bestyrelsen for en række kreditinstitutter og banker, og fungerede som talsmand for Rigas Lettiske Forening. Siden 1909 var han medlem af Rigas byråd, og efter 1. verdenskrig var han aktivt involveret i flere tekniske kommissioner under Rigas bydirektion. Pēkšēns deltog også i udgivelsen af flere lettiske aviser. Hans brede erhvervserfaring tillod ham at yde et væsentligt bidrag i debatten om, hvordan man kunne genoprette skaderne efter 1. verdenskrig. Pēkšēns blikkenslagerselskab var kendt som den største lokale virksomheder, der beskæftigede sig med montering af centralvarmeanlæg i Riga forud for krigen. Dette selskab virkede indtil 1940.

I begyndelsen af det 20. århundrede fungerede Pēkšēns også som jurymedlem i flere store konkurrencer, mens hans designs opnåede den højeste vurdering i visse andre konkurrencer. For eksempel vandt han konkurrencen om en beboelsesejendom for arbejdere i 1907 sammen med Eižens Laube, om Rigas Købmandskreditbank på Tērbatas iela 14 i 1909 sammen med Arthur Moedlinger, og om Ozoliņš' højhus på Brīvības iela 88 i 1910 sammen med Ernest Pole. Alle Pēkšēns associerede, såsom Alexander Vanags, August Malvess, og andre, der senere blev kendt i Riga i deres egen ret, akkumulerede deres faglige erfaringer mens de arbejdede for mesterens konstruktions- og tekniske bureau.

I et forsøg på at forbedre sin alvorligt forværrede helbredtilstand, rejste Pēkšēns i 1928 til Bad Kissingen i Tyskland, men turen var til ingen nytte. Den triste nyhed om hans død nåede hans hjemland om natten af Līgo-højtiden. Mesteren ligger begravet på Mežakirkegården i Riga.

Kilder 
 

Arkitekter fra Letland
Bodil Kaalund

Bodil Marie Kaalund-Jørgensen (født 8. november 1930 i Silkeborg, død 22. december 2016) var en dansk maler, grafiker, tekstilkunstner og forfatter. Kaalund var gift med maleren og grafikeren Erik Nikolaj Nielsen fra 1950 til ægteskabet opløstes i 1976.

Bodil Kaalund fik sin første indsigt i malerverdenen i barndomsårene gennem sin far, Martin Kaalund-Jørgensen, blev siden uddannet på Kunstakademiet 1950-54 hos Kræsten Iversen, samt en kort tid hos Elof Risebye på freskoskolen. Kaalund er kendt for sine mange udsmykninger til danske kirker samt for illustrationerne til Bibelen udgivet af Det Danske Bibelselskab, 1993, et arbejde, der tog hende syv år. Bodil Kaalund var i 1972 medstifter af Grønlands Kunstskole.

Hæder 
 1973: Ralph H. Booth
 Købke livsvarigt
 1988-91: Statens Kunstfond
 1993: Lyngby-Tårbæk Kommunes kulturpris
 2002: N.L. Høyen Medaljen
 2005: Æresborger i Lemvig
 2006: Nersornaat i sølv

Bibliografi 
 Grønlands Kunst, 1974
 * revideret udgave: Grønlands kunst – Skulptur, Brugskunst, Maleri, 2011, ,  (engelsk udgave)
 Øje og Hånd, 1981.
 Krop og ånd, 2005,

Litteratur 
 Niels Jørgen Cappelørn: Bibelens Billeder, 1992;
 Kirsten Villadsen: I Begyndelsen, 1994; Pol. 15.10.1994.

Ekstern henvisning 
 
 Dansk Kvindebiografisk Leksikon – Bodil Kaalund

Reference 

Malere fra Danmark
Personer fra Silkeborg
Personer i Dansk Biografisk Leksikon
Personer i Dansk Kvindebiografisk Leksikon
Faglitterære forfattere fra Danmark
Personer i Kraks Blå Bog (afdøde)
Modtagere af Nersornaat i sølv
Tekstilkunstnere fra Danmark
Dansksprogede forfattere fra Danmark
Modtagere af Ole Haslunds Kunstnerfonds legat
Jacob Jacobsen (forfatter)

Jacob Jacobsen (16. april 1856 i Vejen – 12. januar 1901) var en dansk forfatter og bror til billedhugger Niels Hansen Jacobsen.

Ved Niels Hansen Jacobsens 150-års fødselsdag blev Jacob Jacobsens Tæjelownssjow, der er skrevet på jysk, genudgivet sammen med en gendigtning på rigsdansk.

Kilde 
 JACOB JACOBSEN – en forfatter i familien

Romanforfattere fra Danmark
Danskere i 1800-tallet
Personer fra Vejen
Personer i Dansk Biografisk Leksikon
Journalister fra Danmark
Købmænd fra Danmark
Dansksprogede forfattere fra Danmark
Common Language Runtime

Common Language Runtime (CLR) er  den virtuelle maskine i Microsofts .NET framework der er ansvarlig for håndteringen af .NET-programmers afvikling. I processen der er kendt som just-in-time (JIT)-kompilering, kompilerer CLR mellemkodesproget CIL til maskinkode der så igen skal afvikles af computerens CPU.

CLR er Microsofts implementering af standarden Common Langugage Infrastructure (CLI) og kan betegnes som et run time environment der giver adgang til den underliggende infrastruktur for Microsofts .NET Framework. CLR giver flere fordele i form af hukkommelsesstyring, typesikkerhed og fejlhåndtering. Alle programmer der anvender .NET-framework, uanset programmeringssprog, bliver afviklet af CLR.

Kode der afhænger af CLR siges at være managed code, i modsætning til unmanaged code, hvis afvikling ikke styres af CLR. Begrebet er opfundet af Microsoft til at skelne mellem kode der køres i en .NET CLR virtuel maskine, og kode der er kompileret til binær kode og afvikles direkte på Windows platformen. C# og VB.NET genererer begge managed code (bytekode), mens Visual C++ er i stand til også at kompilere unmanaged code (binær kode).

Se også
Common Intermediate Language (CIL)
.NET Framework
Common Language Infrastructure (CLI)
 

Microsoft
Middelklassehelt

Middelklassehelt er debutalbummet fra den danske singer-songwriter Thomas Holm. Albummet blev udgivet den 26. april 2010 på Copenhagen Records. Albummet er produceret af Henrik Balling.

Sporliste

Referencer 

Album fra 2010
Popalbum fra Danmark
Claus Hembo

Claus Hembo (født 1971) optaget i Kraks Blå Bog 2018, er direktør for  Christina Hembo ApS, Christina Properties ApS og var direktør for Christina Design London til firmaet blev solgt 3. oktober 2023 (2003 - 2023) og var formand for og medejer af cykelholdet Christina Watches Onfone 2010 - 2015. Hembo er gift med designer Christina Hembo, der i 2010 deltog i TV 2-programmet Vild med dans, med den professionelle danser Thomas Evers Poulsen. Claus Hembo er uddannet markedsøkonom fra Herning Handelsskole (1996), BA-E (hons) London Southbank University (2001), MBA, London South bank Iniversity (2003), MScIM, London South Bank University (2005).

Hembo stiftede sammen med hustruen Christina Hembo design-huset Christina Design London i London 2002. Firmaet er primært kendt for design og produktion af diamantbesatte schweizerure, håndlavede smykker og for stiftelsen af cykelholdet Christina Watches Onfone, der i følge en brugerafstemning på danmarks største cykelsports-internet portal www.feltet.dk i oktober 2011 – var Danmarks bedste cykelhold. Cykelholdet blev skabt for og om den kendte danske cykelrytter Michael Rasmussen, som ifølge Hembo-parret var uretfærdigt behandlet.

Kilder 
Diverse artikler i www.feltet.dk, Børsen og TV2's hjemmeside.
Årets nyoptagne  Nye biografier i Kraks BLÅ BOG 2018-19

Erhvervsfolk fra Danmark
Iværksættere fra Danmark
Hongi

Et hongi er en traditionel māori-hilsen i New Zealand. Den udføres ved at presse næsen og panden samtidigt mod tilsvarende på en anden person ved et møde. Hilsenen benyttes ved traditionelle møder blandt māorier og ved større ceremonier, og tjener et lignende formål som et formelt håndtryk i den moderne vestlige kultur, og et hongi benyttes ofte samtidig med et håndtryk. Det er māori-kulturens opfattelse, at der i forbindelse med et hongi udveksles og blandes personernes "ha" (livets ånde).

Gennem udførsel af denne fysiske hilsen, betragtes man ikke længere som manuhiri (besøgende), men tangata whenua, en af folket i landet. Under resten af ens ophold er man forpligtet til, at tage del i alle pligter og ansvar i hjemmet. I tidligere tider, kan det have betydet, at man skulle bære våben i krigstid eller passe afgrøder, såsom kumara (sød kartoffel).

Når māorier hilser på hinanden ved at trykke med næser, anses traditionen for at dele livets ånde for at være kommet direkte fra guderne. Ifølge māorisk mytologi blev kvinden skabt, da guderne støbte hendes form ud af jorden. Guden tāne (dvs. han) omfavnede figuren og åndede ind i hendes næsebor. Hun nyste og kom til live. Hendes navn var Hineahuone (jordformet kvinde).

Hilseformer
New Zealand
Fokker 50

Fokker 50 er et tomotoret turbopropfly der er udviklet og produceret af den hollandske flyproducent Fokker. Fra 1987 til 1997 blev der i alt produceret 208 eksemplarer af typen. Den er en videreudvikling af typen Fokker F27 Friendship.

Flyet blev første gang sat i kommerciel drift 25. november 1987 af det australske selskab Ansett Australia. Der er i 2011 omkring 170 eksemplarer der stadigvæk flyver. Den ældste model blev indregistreret i september 1990. Flyselskaberne Skyways og Air Iceland er de eneste fra Norden der benytter flyene i fast rutedrift.

Eksterne henvisninger 

 Fokker 50  på flyfokker.com

Referencer 

F-050
F-050
2-motors propelfly
Fokker 70

Fokker 70 er et tomotoret jetfly der er udviklet og produceret af den hollandske flyproducent Fokker. Flyet har plads til omkring 80 passagerer i den europæiske version, og er en mindre model af typen Fokker 100. Fra 1993 til 1997 blev der i alt produceret 48 eksemplarer af typen.

Flyet fik sine endelige godkendelser 14. oktober 1994, og en måned senere blev første eksemplar overdraget til en kunde. Det var Ford Motor Company der havde købt et eksemplar til brug som businessjet. Det nu lukkede indonesiske flyselskab Sempati Air blev det første der indsatte Fokker 70 i kommerciel drift. I 2009 var alle producerede fly stadigvæk i drift hos forskellige selskaber.

Eksterne henvisninger 

 Fokker 70  på flyfokker.com

Referencer 

F-070
F-070
F070
Torskekrigen

Torskekrigen er en serie stridigheder om fiskerettighederne i Atlanterhavet, som udspillede sig mellem Island og Storbritannien fra 1958 til 1976. Man taler om tre torskekrige: Den første 1958-1961, den anden 1972-1973 og den tredje og alvorligste 1975-1976.

Konflikten handlede om hvorvidt britiske fiskere måtte fange torsk i islandsk farvand og kulminerede mellem 1973 og 1976, da Island havde udvidet sit territorialfarvand og dermed sin eksklusive økonomiske zone. Udvidelsen skete i fire tempi fra 1952, således at grænsen i 1975 var udvidet fra de oprindelige 3 til 200 sømil.

Storbritannien afviste at anerkende den nye islandske grænse, og stridighederne blev optrappet, da begge parter indsatte nærgående patruljer med kystvagtskibe. Storbritannien indsatte sågar 22 af Royal Navys fregatter til at beskytte de britiske trawlere. I løbet af et år kom det i alt til 54 sammenstød mellem de britiske krigsskibe og de islandske kystvagtfartøjer.

I 1976 afsluttedes konflikten, og Storbritannien endte således med at acceptere 200 sømils-grænsen. Det skete efter trusler fra Island om at lukke NATO's base ved Keflavik, hvilket ville medføre en betydelig svækkelse af forsvarsalliancens muligheder for at forsvare Nordatlanten mod eventuelle angreb fra Sovjetunionen.

Eksterne henvisninger 
 Om Torskekrigen på Leksikon.org

Islands historie
Storbritanniens historie
Krige
Fiskeri
Jacob Jacobsen

Jacob Jacobsen eller Jakob Jakobsen er navnet på flere personer:

 Jacob Jacobsen (forfatter) (1856-1901) – dansk forfatter og journalist
 Jakob Jakobsen (filolog) (1864-1918) – færøsk nordisk filolog (også Jákup Jakobsen)
 Jacob Jacobsen (skuespiller) (1865-1955) – dansk skuespiller og teaterdirektør (Jacob Jørgen Jacobsen)
 J.P. Jacobsen (historiker) (1869-1918) – dansk historiker
 Jacob Jacobsen (landmand) (1871-1927) – dansk gårdejer
 Jakob Jakobsen (sagfører) (1882-1975) – dansk overretssagfører
 Jacob Jacobsen (embedsmand) (1890-1961) – dansk sekretær, cand. polit.
 Jakob Jakobsen (læge) (1905-1968) – dansk amtslæge
 Jakob Jakobsen (billedkunstner) (født 1965) – dansk billedkunstner og aktivist
 Jacob Jacobsen (politiker) (1816-1893) – en dansk godsejer og politiker
Desuden:
 Jacob Kristian Jacobsen (1780-1852) – dansk læge
 J.C. Jacobsen (1811-1887) – dansk brygger, Carlsbergs grundlægger (Jacob Christian Jacobsen)